Нярэдка бацькі бяруць сваіх дзяцей на працу і яны з маленства ведаюць асаблівасці іх прафесіі. Таццяна Атміновіч з Мікалаёва жартуе, што яна літаральна вырасла на ферме, дзе яе маці даіла кароў. Пакуль тая завіхалася, яна важна шпацыравала па праходах і слухала, як гучна мыкаюць рагулі ды чмыхаюцьбыццам прастуджаныя, даільныя апараты. Пазней зразумела, што такі гук выдае вакуум у даільных вёдрах, якія навучылася сама падключаць і здымаць, дапамагаючы маці. У школьным узросце ўмела спраўлялася з усімі абавязкамі аператара машыннага даення. Але прафесія даяркі стала актуальнай для яе пазней. Напачатку вырашыла стаць швачкай. 